CELEX: 62013TN0643
Language: da
Date: 2013-12-03 00:00:00
Title: Sag T-643/13: Sag anlagt den 3. december 2013 — Rogesa mod Kommissionen

15.2.2014   
            
            
               DA
            
            
               Den Europæiske Unions Tidende
            
            
               C 45/39
            
         Sag anlagt den 3. december 2013 — Rogesa mod Kommissionen
   (Sag T-643/13)
   2014/C 45/69
   Processprog: tysk
   
      Parter
   
   
      Sagsøger: Rogesa Roheisengesellschaft Saar mgH (Dillingen, Tyskland) (ved advokaterne S. Altenschmidt og P. Schütter)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens afgørelse af 25. september 2013 (sag GestDem nr. 2013/1504) annulleres.
            
         
               —
            
            
               Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført følgende anbringender.
   
               1)
            
            
               Første anbringende om krav på aktindsigt i de omtvistede dokumenter og manglende udelukkelsesgrunde i henhold til artikel 4 i forordning (EF) nr. 1049/2001 (1)
               
               
                           —
                        
                        
                           Sagsøgeren gør gældende, at den anfægtede afgørelse tilsidesætter artikel 3, første punktum, i forordning nr. 1367/2006 (2), sammenholdt med artikel 2, stk. 1, i forordning nr. 1049/2001, da sagsøgeren har et krav på aktindsigt i de dokumenter, der er blevet anmodet om, og der ikke foreligger udelukkelsesgrunde, som kan begrunde, at sagsøgeren gives afslag på aktindsigt.
                        
                     
                           —
                        
                        
                           Sagsøgeren gør gældende, at de dokumenter, der er blevet anmodet om, ikke indeholder forretningsfølsomme oplysninger som omhandlet i artikel 4, stk. 2, første led, i forordning nr. 1049/2001, og at der under alle omstændigheder er en mere tungtvejende offentlig interesse i udbredelsen af dokumenterne.
                        
                     
                           —
                        
                        
                           Sagsøgeren gør endvidere gældende, at heller ikke begrundelsen for afslag i henhold til artikel 4, stk. 3, i forordning nr. 1049/2001 finder anvendelse, da den beslutningsproces, som Kommissionen påberåber sig, var afsluttet på tidspunktet for den anfægtede afgørelse. Kommissionens afgørelse herom (2013/448/EU) blev truffet allerede den 5. september 2013.
                        
                     
                           —
                        
                        
                           Sagsøgeren gør også gældende, at Kommissionen i hvert fald burde have givet delvis aktindsigt, og i givet fald i anonymiseret form. Kommissionens afgørelse er dermed også i strid med artikel 4, stk. 6, i forordning nr. 1049/2001 og med proportionalitetsprincippet, jf. artikel 5, stk. 4 TEU.
                        
                     
         
               2)
            
            
               Andet anbringende om procedurefejl
               
                           —
                        
                        
                           Sagsøgeren gør gældende, at der foreligger en tilsidesættelse af artikel 8 i forordning nr. 1049/2001, da Kommissionen ikke har overholdt de heri foreskrevne frister.
                        
                     
         
      (1)  Europa-Parlamentets og Rådets forordning (EF) nr. 1049/2001 af 30.5.2001 om aktindsigt i Europa-Parlamentets, Rådets og Kommissionens dokumenter (EFT L 145, s. 43).
   
      (2)  Europa-Parlamentets og Rådets forordning (EF) nr. 1367/2006 af 6.9.2006 om anvendelse af Århus-konventionens bestemmelser om adgang til oplysninger, offentlig deltagelse i beslutningsprocesser samt adgang til klage og domstolsprøvelse på miljøområdet på Fællesskabets institutioner og organer (EUT L 264, s. 13).